ระเบียบ ก.อ. ว่าด้วยการตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วย (ฉบับที่ 2) พ.ศ. 2548

ระเบียบ ก
ระเบียบ ก.อ.
ว่าด้วยการตรวจสอบคุณสมบัติของผู้สมัครสอบคัดเลือก
เพื่อบรรจุเป็นข้าราชการอัยการในตำแหน่งอัยการผู้ช่วย
(ฉบับที่ ๒)
พ.ศ. ๒๕๔๘
 

โดยที่เป็นการสมควรให้มีการปรับปรุงระเบียบ
ก.อ. ว่าด้วยการตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วย
พ.ศ. ๒๕๔๕ ให้เหมาะสมยิ่งขึ้น

อาศัยอำนาจตามความในมาตรา
๓๓ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ก.อ. จึงวางระเบียบการตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยไว้
ดังต่อไปนี้

ข้อ
๑ ระเบียบนี้เรียกว่า ระเบียบ ก.อ.
ว่าด้วยการตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วย
(ฉบับที่ ๒) พ.ศ. ๒๕๔๘

ข้อ
๒[๑]
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ให้เพิ่มความต่อไปนี้เป็นข้อ ๓/๑ แห่งระเบียบ
ก.อ. ว่าด้วยการตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วย
พ.ศ. ๒๕๔๕
ข้อ ๓/๑ ผู้สมัครที่ ก.อ. เคยประกาศรายชื่อเป็นผู้มีสิทธิเข้าสอบข้อเขียน
อาจขอใช้ผลการตรวจร่างกายและจิตใจของคณะกรรมการแพทย์ในการสอบครั้งก่อนซึ่งมีระยะเวลาไม่เกินหนึ่งปีนับแต่วันประกาศรายชื่อถึงวันยื่นใบสมัครครั้งใหม่โดยให้ผู้สมัครยื่นแบบคำขอใช้ผลการตรวจร่างกายและจิตใจครั้งก่อนเพื่อประกอบการพิจารณาของคณะอนุกรรมการตรวจสอบคุณสมบัติของผู้สมัคร
ตามแบบท้ายระเบียบนี้


ประกาศ ณ วันที่ ๑๔
กรกฎาคม พ.ศ. ๒๕๔๘
พิมล รัฐปัตย์
ประธาน ก.อ.
[เอกสารแนบท้าย]

๑.
คำขอใช้ผลการตรวจร่างกายและจิตใจของคณะกรรมการแพทย์ฯ ครั้งก่อน

(ดูข้อมูลจากภาพกฎหมาย)



























ดลธี/ผู้จัดทำ
๑๐ กันยายน ๒๕๕๓

เอกฤทธิ์/ผู้ตรวจ
๑๗ พฤศจิกายน ๒๕๕๓

[๑] ราชกิจจานุเบกษา
เล่ม ๑๒๒/ตอนพิเศษ ๕๖ ง/หน้า ๓๗/๒๙ กรกฎาคม ๒๕๔๘